Camborne

Se også Cambourne, en landsby i Cambridgeshire.

Camborne (kornisk: Kammbronn«List of Place-names agreed by the MAGA Signage Panel»    (PDF). Cornish Language Partnership. Mai 2014 «Krum ås») er en by og et verdslig sogn i vestlige Cornwall i England.Chisholm, Hugh, red. (1911): «Camborne». Encyclopædia Britannica (11. utg.). Cambridge University Press. Den er den vestlige enden av et byområde som består av Camborne, Pool og Redruth.Ordnance Survey: Landranger map sheet 203 Land's End, ISBN 978-0-319-23148-7

I 1901 bodde det 14 726 innbyggere i Camborne, 20 010 i 2001,«Census 2001 : Parish Headcounts : Camborne Civil Parish» . Office for National Statistics. 2001 og ved 2011 utgjorde befolkingen 20 845 innbyggere.«Key Figures for 2011 Census: Key Statistics, Area: Camborne parish», Office for National Statistics I det samme året utgjorde befolkningen av byområdet Camborne-Redruth, som også omfatter Carn Brea, Illogan og flere tilstøtende landsbyer, på 55 400 innbyggere,«Data from the 2011 Census (Office for National Statistics)» . Cornwall Council. noe som gjør det til det største byområdet i Cornwall. Følgende bosetninger finnes i det verdslige sognet: Barripper, Beacon, Bolenowe, Boswyn, Carwynnen,Coombe, Croft Mitchell, Higher Condurrow, Kehelland, Killivose, Menadarva, Nancemellin, Pengegon, Penponds, Reskadinnick, Rosewarne, Roskear Croft, Stennack, Tolcarne, Treslothan, Treswithian, Treswithian Downs og Troon.«Cornwall», Explore Britain Nordenden av sognet inkluderer en seksjon av South West Coast Path (en langdistansegangvei) som omfatter klippene Hell's Mouth («Helvetesmunnen») og Deadman's Cove («Den dødes vik»).

 Beskrivelse 
På 1700-tallet var Camborne et sentrum for den rikeste tinn- og kobberindustrien i verden. Gruven Dolcoath var med omkring 1050 meter i mange år verdens dypeste gruve. Den var også, inntil den ble nedlagt i 1921, en av de eldste som var i drift. Den siste tinngruven i Europa, South Crofty, lå også i Camborne, og ble nedlagt i 1998. Det var også mye annen industri relatert til gruvene i Camborne, blant annet selskapet Holmans, som var grevskapets største produsent av industriutstyr. Holmans eksisterer nå som et mindre selskap under navnet CompAir, og er Storbritannias største leverandør av kompressorutstyr. Her lå også den eneste utdanningsinstitusjon for bergverksarbeidere i Storbritannia, Camborne School of Mines, men som nå har flyttet fra Cambornes sentrum og til Trevenson, Pool og er nå et spesialisert avdeling av Universitetet i Exeter, basert ved campus i Penryn.

Et berømt bysbarn er Richard Trevithick. Han var sønn av en gruvearbeider, født i 1771 og begynte å jobbe med damptrykk, noe som førte fram til et av de første damplokomotiver. Hans Puffing Devil ble først testet på en vei i Camborne i 1801, noe som fortsatt minnes i den lokale sangen «Going up Camborne Hill».Going up Camborne Hill, coming down,Going up Camborne Hill, coming down,The horses stood still,The wheels turn around,Going up Camborne Hill, coming down. Han fikk ikke omsetning for oppfinnelsen, og døde fattig.«Richard Trevithick’s first locomotive», BBC 17. oktober 2014 I byen minnes han blant annet med en statue utenfor biblioteket, og byens Trevithick Day siste lørdag i april hvert år.«Camborne celebrates inventor Richard Trevithick», BBC 27. april 2013

Etter mange år med økonomiske vansker har Camborne, Pool og Redruth satt igang (2004) et stort gjenopplivingsprosjekt kalt CPR Regeneration (i tillegg til å være initialene til byene er også CPR en forkortelse for hjertemassasje og kunstig åndedrett). En investering på 150 millioner pund, skutt inn av den britiske regjeringen, skal gi 4000 nye jobber og øke lønnen i området med 15%.

I 1921 ble det funnet fra romersk Britannia rester av en typisk romersk villa på Magorgården i Illogan rett ved Camborne. Dette er det eneste større romerske funnsted i Cornwall. Den ble utgrav under rettledelse av Royal Institution of Cornwall.O'Neil, B.H. St. J. (1931): «Roman villa in Cornwall» i: Antiquity 5, s. 494–495, med fotografier.

 Verdensarv 
Camborne gruveområde inngår i verdensarvstedet Gruvelandskapet i Cornwall og West Devon, innført på UNESCOs liste i 2006.

 Referanser 

 Eksterne lenker 


 Camborne Town Council, informasjon om byen
 Cornwall Record Office Online Catalogue for Camborne 

Kategori:Byer i Cornwall